NYILATKOZAT

**az Iskolakert-hálózathoz való csatlakozásról**

Az **Iskolakert-hálózat** a magyar iskola- és óvodakertek informális, egymást segítő közössége, melyet a **közhasznú Iskolakertekért Alapítvány** (Székhelye: 1172 Budapest, Petri u. 2.; Adószáma: 18646504-1-42; Nyilvántartási száma: 0101-0012030; Képviselője: Pauliczky Nóra) szervezett meg és működtet. Mind az Iskolakert-hálózat, mind az Iskolakertekért Alapítvány kizárólag kertpedagógiával, óvoda- és iskolakertek szakmai ügyeivel foglalkozik.

Iskolakertet/óvodakertet működtető Intézmény neve: ……………………………..

OM azonosítója[[1]](#footnote-1):…….

A feladatellátási hely azonosítója1:…….

Címe: ………………………………………………………………………………………………………..

Telefonszáma: ……………………………

Képviselője: …………………………………………………………………………………………

**Az Iskolakert-hálózathoz történő csatlakozásunkkal elfogadjuk annak közös értékeit és céljait.**

**A közösen elfogadott értékek:**

* A kert élmény, kikapcsolódás, felfedezés, örömet nyújtó közeg gyermekek és pedagógusok számára egyaránt. A gyermekeket nyitottabbá teszi a természetre, annak éves ritmusára, hatásainak befogadására, működésének megértésére.
* A kertben végzett tevékenység összetettségénél fogva is kiváló lehetőség a személyiség harmonikus fejlesztésére:
* a tanultak gyakorlatban történő előhívására,
* a kísérletre, tényanyaggyűjtésre és a tudományos gondolkodás alapjainak elsajátítására
* együttműködésre,
* az érzékszervek változatos használatára, új esztétikai élményekre,
* a gyermekek kertészeti alapoktatására,
* ökológiai folyamatok szemléltetésén keresztül a környezeti műveltség fejlesztésére, környezettudatos magatartás kialakítására,
* az egészséges és környezetbarát élelmiszer, valamint a tudatos fogyasztási szokások népszerűsítésére.

**Mindezekért közös céljaink:**

* kihasználni az iskolakertben rejlő pedagógiai lehetőségeket, ösztönözni a gyermekek iskolakerti tevékenységközpontú és valóságalapú tanítását;
* az iskolakertet, mint a környezeti nevelés, fenntarthatóságra nevelés gyakorlóterepét működtetni, bemutatni természeti környezetünket, mint életünk alapját;
* a közösen végzett tevékenységek által megmutatni az együttműködés szükségességét és hatékonyságát, a generációkon átívelő tudás fontosságát, a munka becsületét;
* népszerűsíteni az ökológiai gazdálkodás szemléletét és módszereit alkalmazó iskolai kertészkedést, mint a természetet és az emberi kultúrát szervesen összekapcsoló tevékenységet.

1. **Elfogadjuk, hogy iskolakertnek azt a (több részterületből összeadódó vagy egybefüggő; szabadföld, magaságyás vagy konténer) területet tekintjük, melyet valamely gyermekközösség (többségében óvodai, iskolai) rendszeres és értelmező tevékenységgel gondoz és azt az oktatás-nevelés szolgálatába állítja. A rendszeres tevékenység biztosításához minimum 20 m2-es iskolakerti terület szükséges; speciális indok esetében ettől el lehet térni.**
2. **Jelen Nyilatkozat aláírásával, a csatlakozási űrlap kitöltésével és három fénykép (melyek iskolakerti honlapra kerülnek) küldésével/feltöltésével csatlakozunk az Iskolakertekért Alapítvány által megszervezett és működtetett Iskolakert-hálózathoz**
3. **Az Iskolakert-hálózat tagsága ingyenes és a 4. pontban meghatározott kötelezettségekkel jár.**
4. **Iskolakert-hálózati tagként az iskolakertet/óvodakertet működtető Intézmény vezetője vállalja, hogy:**
   1. hozzájárul kapcsolattartói adatainak kezeléséhez az Alapítvány Adatvédelmi Szabályzatának megfelelően;
   2. kétévente eleget tesz az Alapítvány adatszolgáltató felkérésének, a kapcsolattartó személyében bekövetkező esetleges változást 15 napon belül bejelenti az Alapítvány felé, aki frissíti azt adatbázisában, hálózati levelezőlistájában;
   3. az iskolakert működését nyomon követi és lehetőségei szerint támogatja működési feltételeit;
   4. kezdeményezi intézményében az iskolakert-munkacsoport (javaslat legalább 2 fő) felállítását;
   5. az iskolakerti tevékenységeket megjeleníti pedagógiai programjában (nem köznevelési intézmény esetén: tanmenetében/munkatervében);
   6. az iskolakerti munkák és tevékenységek számára kommunikációs felületet biztosít honlapján vagy iskolai faliújságján;
   7. legalább évente egy alkalommal engedélyezi az iskolakert irányítójának és/vagy a munkacsoport képviselőjének részvételét iskolakert szakmai műhelyprogramon vagy az évente megrendezésre kerülő ingyenes országos Iskolakert-hálózati találkozón.
5. **Az Iskolakertekért Alapítvány az alábbi szolgáltatásokat nyújtja az Iskolakert-hálózat tagjainak:**
   1. hírlevelein és honlapján keresztül az iskolakert működtetésével kapcsolatos szakmai anyagokat, aktuális információkat közöl;
   2. megjelenő iskolakerti kiadványainak elektronikus változatát ingyenesen rendelkezésre bocsátja;
   3. megyei szintű nyitott iskolakert-műhelynapokat szervez, melyeken Együttműködő partner delegált képviselőinek ingyenes megjelenést biztosít;
   4. évente megrendezett országos Iskolakert-hálózati találkozóra ingyenes megjelenést biztosít;
   5. lehetőséget ad az Alapítvány által kiírt pályázatokon való részvételre;
   6. az Alapítványhoz beérkező, iskolakerti célú növények, eszközök, szolgáltatások ingyenes vagy kedvezményes felajánlását közvetíti;
   7. lehetőséget kínál iskolakerti vonatkozású szakmai anyagok közös elkészítésére;
   8. lehetőséget biztosít az Alapítvány országos nézettségű honlapján és közösségi média oldalán, hírlevelében való bemutatkozásra, saját és közérdekű hírek megosztására;
   9. közös érdekképviseletet biztosít az iskolakertben felmerülő problémák megoldásának keresésében a megfelelő fórumokon.

Az Iskolakertekért Alapítvány vállalásainak listája aláírt formában a <http://www.iskolakertekert.hu/csatlakozas> oldalról tölthető le. Ennek minden esetleges változásáról az Iskolakertekért Alapítvány előzetesen tájékoztatja az Iskolakert-hálózat tagjait.

Kelt: …………………………………………………, 2020. ………………………………………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[név]

Intézményvezető

A fenti nyilatkozatot támogatom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[név]

A Fenntartó képviselője

1. nem magyarországi v. nem köznevelési intézmény esetében e két sor törölhető [↑](#footnote-ref-1)